|  |
| --- |
| **Budapest Főváros VII. kerület Erzsébetváros Önkormányzata**  **Csüllög Szilvia Hatósági és Ügyfélszolgálati Iroda vezetője** |

Iktatószám:

Napirendi pont: ........

**ELŐTERJESZTÉS**

**A Városüzemeltetési Bizottság 2015. május 19-i rendes ülésére**

|  |  |
| --- | --- |
| **Tárgy:** | Döntés a Budapest VII. ker. Király u. 41., 43-45. sz., Dohány u. 41., 43., 56. sz., Akácfa u. 5., 7., 30. sz. és a Wesselényi u. 32. sz. előtt található vendéglátó üzletek teraszai ellen érkezett panasz bejelentésről, valamint az érintett területen található vendéglátó teraszok közterület használatáról |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

1. **számú előterjesztés**

**Tisztelt Bizottság!**

Az alábbiak szerint terjesztem elő a 2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórum, Budapest VII kerület, Király utca 41., valamint a Király utca 43-45. szám előtt található vendéglátó üzletek teraszai ellen érkezett panasz bejelentések ügyét.

A Király u. 41. sz. előtti közterületen, a korábbi évben elhelyezett teraszra vonatkozólag érkezett panaszbejelentés, melyet a 2015. április 14-i Egyeztető Fórum megtárgyalt. A panaszosok nevében megjelent személyek elmondása szerint a teraszt ráépítették a virágágyásra, valamint a járdából a gyalogos forgalom számára megmaradó rész is nagyon kicsi. Ugyanúgy problémás a szagterhelés, illetve a zaj. Előadják továbbá, hogy a Király u. 43-45. sz. alatt tavaly tavasszal megnyitott borbárnál is a zaj és szag esetében a probléma ugyanaz, függetlenül attól, hogy ők még nem kaptak korábban terasz engedélyt.

A Király utca 41. szám alatt üzemelő vendéglátó egység képviselője a fórumon nem jelent meg.

*A Hatósági és Ügyfélszolgálati Iroda részéről elmondható a panasszal érintett területen az előző évben kialakított vendéglátó terasszal kapcsolatban, hogy az engedély kiadása előtt, helyszíni ellenőrzés során megállapítást nyert, hogy a gyalogosforgalom számára rendelkezésre álló 1,5 m szabad járdafelület biztosított.*

A 2014 nyári szezonban tartott átfogó ellenőrzés alkalmával megállapításra került, hogy Használó a teraszt az engedélyben szereplő méretekkel, dobogón és körülhatárolással alakította ki, 2 m járdaszélességet biztosítva a gyalogosforgalom számára, azonban a terasz kb. 30 cm-re rálógott az út menti betonperemmel határolt növényzetre.

A **Király u. 41.** sz. alatt található **Király Capital Kft.** 2015.05.01.-2015.07.31. közötti időszakra rendelkezik érvényes és jogerős közterület-használati hozzájárulással, vendéglátó terasz elhelyezése céljából, mely azzal a kikötéssel került kiadásra, hogy a terasz a járda úttest felőli részén található növénytartó szegélye elé helyezhető el, oly módon, hogy az ott található növényzetet ne rongálja meg.

A Hivatal munkatársai által 2015. május 11-én tartott helyszíni szemle alkalmával a Király Capital Kft. terasz ellenőrzése során megállapításra került, hogy Használó a teraszt az engedélyben szereplő méretekkel, dobogón és körülhatárolás nélkül alakította ki, 1,5 m járdaszélességet biztosítva a gyalogosforgalom számára. A terasz a közterületen úgy lett elhelyezve, hogy az nem lóg rá a betonperemmel határolt növényzetre, azonban a rajta elhelyezett pad 20 cm-re belóg a közterületre.

*Kérem a Tisztelt Bizottságot, hogy a fenti beszámoló, valamint a 46/2012. (XII.17.) önkormányzati rendelet 5. § (1) - (2) bekezdésében adott felhatalmazás alapján az előterjesztést megtárgyalni, és az érintett ügyekben döntést hozni szíveskedjen. A döntés meghozatalánál kérem mérlegelni, hogy a fenti ügyben a vonatkozó jogszabály alapján lehetőség van a korábban megadott hozzájárulás visszavonására és ezzel egyidejűleg a jogellenes közterület használat megszüntetésére irányuló felszólításra, vagy a visszavonás szankciójának mellőzésével kizárólag a jogellenes közterület használat megszüntetésére irányuló felszólítás alkalmazására.*

**1. számú előterjesztés**

**A) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Király u. 41. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Király u. 41. sz. előtt található, a Király Capital Kft. vendéglátó terasza ellen érkezett panaszra való tekintettel, azonnali hatállyal felszólítja Használót, hogy a gyalogosforgalom számára rendelkezésre álló 1,5 m szabad távolságot, a járdafelület feletti légtérben is biztosítani, valamint a vendéglátó terasz körülhatárolásáról gondoskodni köteles.

**B) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Király u. 41. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Király u. 41. sz. előtt található, a Király Capital Kft. vendéglátó terasza ellen érkezett panaszra való tekintettel, a közterület használatának ügyében hozott 139/2015. (04.13.) sz. határozatában foglalt hozzájárulását ***jelen döntésének napjával visszavonja,*** tekintettel arra, hogy Használó a közterületet az engedélyében foglaltaktól eltérően jogellenesen használja, továbbá ***felszólítja*** a Király Capital Kft-t a jogellenes közterület használat azonnali megszüntetésére.

**Felelős:**       Ujvári-Kövér Mónika bizottsági elnök

**Határidő:**   azonnal

**2. számú előterjesztés**

**Az Amoeno Kft. VII. kerület, Király u. 43-45. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/24373/2015/VI. | |
|  |  | |
| ***Kérelmező*** | | |
| **neve:** | | Amoeno Kft. |
| **székhelye / lakcíme:** | | 1122 Budapest, Csaba u. 9. |
|  | | |
| ***Kérelmezett közterület-használat(ok)*** | | |
| **helye:** | Király u. 43-45. | |
| **célja:** | dobogón kialakított és körülhatárolt vendéglátó terasz | |
| **nagysága:** | 2 m x 1,2 m, azaz 3 m2 | |
| **időtartama:** | 2015. május 1-jétől 2015. szeptember 30-ig | |

|  |  |
| --- | --- |
|  |  |

|  |  |
| --- | --- |
| **helye:** | Király u. 43-45. |
| **célja:** | dobogón kialakított és körülhatárolt vendéglátó terasz |
| **nagysága:** | 4 m x 1,2 m, azaz 5 m2 |
| **időtartama:** | 2015. május 1-jétől 2015. szeptember 30-ig |

|  |  |
| --- | --- |
|  |  |

|  |  |
| --- | --- |
| **helye:** | Király u. 43-45. |
| **célja:** | dobogón kialakított és körülhatárolt vendéglátó terasz |
| **nagysága:** | 3,3 m x 1,2 m, azaz 4 m2 |
| **időtartama:** | 2015. május 1-jétől 2015. szeptember 30-ig |

|  |  |
| --- | --- |
|  |  |

|  |  |
| --- | --- |
| **helye:** | Király u. 43-45. |
| **célja:** | dobogón kialakított és körülhatárolt vendéglátó terasz |
| **nagysága:** | 2,5 m x 1,5 m, azaz 4 m2 |
| **időtartama:** | 2015. május 1-jétől 2015. szeptember 30-ig |
|  | |
| ***A kérelmezett közterület-használattal kapcsolatos előzmények rövid leírása*** | |
| - | |
|  | |
| ***Megjegyzések*** | |
| A helyszíni szemle során megállapításra került, hogy a gyalogos forgalom számára rendelkezésre álló járdafelület a fal síkja és a betonperemmel határolt növények széle között 2,9 m szélességű, a fal síkja és a hirdetőoszlop között 2,77 m szélességű.  A szemle során az is megállapításra került, hogy az úttest felé elhelyezni kívánt 2,5 m x 1,5 m széles terasz helyéül szolgáló terület szélessége – az ott található betonperemmel határolt növényzet széle, illetve az úttest között – 1,9 m, így a 1,5 m széles terasz kialakításával a szükséges biztonsági sáv szélességét kérelmező 0,5 m alá csökkentené. A szemle idején megállapítható volt továbbá az is, hogy az érintett Király u. 43-45. sz. alatti társasház a szeméttároló edényzetet – más erre alkalmas terület hiányában – a szállítás idejére a kérelmezett közterületen tárolja.  2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórumon elhangzott a Budapest VII kerület Király utca 43-45. szám alatti társasház lakói részéről, hogy a házukban tavaly tavasszal megnyitott borbár működése, különösen a zaj és szag esetében, zavarja az ott élők nyugalmát (az ügyben a kereskedelmi hatóság előtt eljárás van folyamatban jelenleg), és kérték, hogy a jövőben ne adjon hozzájárulást az önkormányzat terasz célú közterület használathoz az érintett területre. Ezen kérésüket e-mailben eljuttatott panasz beadványukban is megerősítették.  Kérem a Tisztelt Bizottságot, hogy az idáig még nem hasznosított közterület további, vendéglátó terasz céljára történő hasznosítását, és a közterület használati hozzájárulás kiadását – a fent leírtakat is figyelembe véve – mérlegelni szíveskedjenek. | |
|  | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | |

**2. számú előterjesztés**

**A) határozati javaslat**

**……..év. (…hó….nap). számú ………… Bizottsági határozat:**

**Az Amoeno Kft. VII. kerület, Király u. 43-45. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy az Amoeno Kft. (székhely/lakcím: 1122 Budapest, Csaba u. 9.) KI/24373/2015/VI. számú kérelmére, attól részben eltérően rövidebb (próba)időszakra, tekintettel a lakossági panaszbejelentésben foglaltakra, részére ***hozzájárul*** a Budapest VII. kerület, Király u. 43-45. szám alatti épület előtti közterület használatához, 2015. május 1-jétől 2015. június 30-ig 2 m x 1,2 m, azaz 3 m2, 4 m x 1,2 m, azaz 5 m2 és 3,3 m x 1,2 m, azaz 4 m2, mindösszesen 12 m2 nagyságú dobogón kialakított és körülhatárolt vendéglátó terasz elhelyezése céljából. ***Nem járul továbbá*** hozzá a Budapest VII. kerület, Király u. 43-45. szám alatti épület előtti közterület használatához, 2015. május 1-jétől 2015. június 30-ig 2,5 m x 1,5 m, azaz 4 m2 nagyságú, úttest felöli közterületen kialakítandó vendéglátó terasz elhelyezéséhez.

**B) határozati javaslat**

**……..év. (…hó….nap). számú ………… Bizottsági határozat:**

**Az Amoeno Kft. VII. kerület, Király u. 43-45. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy az Amoeno Kft. (székhely/lakcím: 1122 Budapest, Csaba u. 9.) KI/24373/2015/VI. számú kérelméhez kötötten részére ***hozzájárul*** a Budapest VII. kerület, Király u. 43-45. szám alatti épület előtti közterület használatához, 2015. május 1-jétől 2015. szeptember 30-ig 2 m x 1,2 m, azaz 3 m2, 4 m x 1,2 m, azaz 5 m2 és 3,3 m x 1,2 m, azaz 4 m2, mindösszesen 12 m2 nagyságú dobogón kialakított és körülhatárolt vendéglátó terasz elhelyezése céljából. ***Nem járul továbbá*** hozzá a Budapest VII. kerület, Király u. 43-45. szám alatti épület előtti közterület használatához, 2015. május 1-jétől 2015. szeptember 30-ig 2,5 m x 1,5 m, azaz 4 m2 nagyságú, úttest felöli közterületen kialakítandó vendéglátó terasz elhelyezéséhez.

**Felelős:** Ujvári-Kövér Mónika bizottsági elnök

**Határidő:** azonnal

**3. számú előterjesztés**

Az alábbiak szerint terjesztem elő a 2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórum, Budapest VII kerület, Dohány u. 43., 45., 56. sz., Akácfa u. 5., 7. szám előtt található vendéglátó üzletek teraszai ellen érkezett panasz bejelentés ügyét.

Fent megjelölt területen elhelyezett teraszokra vonatkozólag érkezett panaszbejelentés, melyet a 2015. április 14-i Egyeztető Fórum megtárgyalt. A panaszosok előadták, hogy a teraszok sok esetben nem zárnak be 22 órakor, az autók nem tudnak parkolni, sőt a lakosok kiszállni sem tudnak az autóikból. Megkérdőjelezik továbbá, hogy rendelkezésre áll-e a 1,5 m járdaszélesség a gyalogosforgalom számára. Általánosságban a zajra és dohányfüstre panaszkodnak.

A panasszal érintett utcaszakaszokon üzemelő vendéglátó egységek képviseletében kizárólag a **Dohány u. 56.** sz. alatt üzemelő **Kis Akácfa Söröző Kft**. üzemeltetője jelent meg, aki elmondta, hogy a 22 óráig engedélyezett nyitva tartási időt igyekeznek betartani, napi szinten ellenőrzi őket a Rendészeti Igazgatóság és az ellenőrzést követően kijavították a terasz méretét is, ami egy alkalommal azért nem volt rendben, mert a dobogó kicsit elmozdult.

A Dohány u. 56. sz. alatt található Kis Akácfa Söröző Kft. 2015.03.01.-2015.05.30. közötti időszakra rendelkezik érvényes és jogerős közterület-használati hozzájárulással, vendéglátó terasz elhelyezése céljából. A Kis Akácfa Söröző Kft. esetében a tavalyi évben tartott ellenőrzés alkalmával megállapításra került, hogy a járda előírt legkisebb hasznos szélességét az építmény elhelyezésével 1,5 m alá csökkentette. A szabálytalanságok megszüntetésére az elmúlt évben, határozatban felszólította a Hatósági és Ügyfélszolgálati Iroda. A Hivatal munkatársai által 2015. május 7-én tartott helyszíni szemle alkalmával megállapításra került, hogy Használó a teraszt az engedélyben szereplő méretekkel, dobogón és körülhatárolással alakította ki, 1,5 m járdaszélességet biztosítva a gyalogosforgalom számára.

A **Dohány u. 43.** sz. alatt üzemelő **Apostroph Bistro Kft.** sem a tavalyi évben, sem az idei évben nem rendelkezett terasz kihelyezése céljából közterület használati hozzájárulással, a közterületre jelenleg nincs terasz kihelyezve.

A **Dohány u. 45**. sz. alatt üzemelő **Dohány Étterem Kft**. ellen, jogosulatlan közterület használat miatt indult végrehajtási eljárás jelenleg folyamatban van.

Az **Akácfa u. 7**. sz. alatt üzemelő **Bajor Restaurant Kft**. 2015.04.01.-2015.10.31. közötti időszakra rendelkezik érvényes és jogerős közterület-használati hozzájárulással, vendéglátó terasz elhelyezése céljából. A Bajor Restaurant Kft. esetében a tavalyi évben tartott ellenőrzés alkalmával megállapításra került, hogy a részére megadott közterület-használati hozzájárulástól eltérően 8 m2 nagyságú vendéglátó terasz helyett 11 m2 nagyságú vendéglátó teraszt alakított ki, azaz a közterületet 3 m2 tekintetében jogellenesen használta. A szabálytalanság megszüntetésére az elmúlt évben, határozatban felszólította a Hatósági és Ügyfélszolgálati Iroda. Ügyfél a felszólítást követően a többlethasználatra az engedélyt megkérte.

A Hivatal munkatársai által 2015. április 27-én tartott helyszíni szemle alkalmával megállapításra került, hogy Használó a teraszt az engedélyben szereplő méretekkel, dobogón és körülhatárolással alakította ki, 1,5 m járdaszélességet biztosítva a gyalogosforgalom számára.

Az **Akácfa u. 5**. sz. alatt üzemelő Berxwedan Kft. esetében a tavalyi évben tartott ellenőrzés alkalmával megállapításra került, hogy a részére megadott közterület-használati hozzájárulástól eltérően, 15 m2 nagyságú vendéglátó terasz helyett 23 m2 nagyságú vendéglátó teraszt alakított ki, azaz a közterületet 8 m2 tekintetében jogellenesen használta, valamint a járda előírt legkisebb hasznos szélességét az építmény elhelyezésével 1,5 m alá csökkentette. A szabálytalanság megszüntetésére az elmúlt évben, határozatban felszólította a Hatósági és Ügyfélszolgálati Iroda, valamint közigazgatási bírság kiszabására is sor került.

**Berxwedan Kft**. 2015.01.14.-2015.12.31. közötti időszakra rendelkezik érvényes és jogerős közterület-használati hozzájárulással, vendéglátó terasz elhelyezése céljából.

A Hivatal munkatársai által 2015. április 27-én tartott helyszíni szemle alkalmával megállapításra került, hogy Használó a részére megadott közterület-használati hozzájárulástól eltérően 12 m2 nagyságú vendéglátó terasz helyett 16 m2 nagyságú vendéglátó teraszt alakított ki, azaz a közterületet 4 m2 tekintetében jogellenesen használja, a járda előírt legkisebb hasznos szélességét az építmény elhelyezésével 1,46 méterre csökkentette, valamint az úttest felöl a 0,5 m kötelezően előírt űrszelvényt nem alakította ki.

*Kérem a Tisztelt Bizottságot, hogy a fenti beszámoló, valamint a 46/2012. (XII.17.) önkormányzati rendelet 5. § (1) - (2) bekezdésében adott felhatalmazás alapján az előterjesztést megtárgyalni, és az érintett ügyekben döntést hozni szíveskedjen. A döntés meghozatalánál kérem mérlegelni, hogy a fenti ügyben a vonatkozó jogszabály alapján lehetőség van a korábban megadott hozzájárulás visszavonására és ezzel egyidejűleg a jogellenes közterület használat megszüntetésére irányuló felszólításra, vagy a visszavonás szankciójának mellőzésével kizárólag a jogellenes közterület használat megszüntetésére irányuló felszólítás alkalmazására.*

**3. számú előterjesztés**

**A) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Akácfa u. 5. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Akácfa u. 5. sz. előtt található, a Berxwedan Kft. vendéglátó terasza ellen érkezett panaszra való tekintettel, a közterület használatának ügyében hozott 17/2015. (01.20.) sz. határozatában foglalt hozzájárulását ***jelen döntésének napjával visszavonja,*** tekintettel arra, hogy Használó a közterületet az engedélyében foglaltaktól eltérően jogellenesen használja, továbbá ***felszólítja*** a Berxwedan Kft-t a jogellenes közterület használat azonnali megszüntetésére, és a közterület eredeti állapotának visszaállítására.

**B) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Akácfa u. 5. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Akácfa u. 5. sz. előtt található, a Berxwedan Kft. vendéglátó terasza ellen érkezett panaszra való tekintettel, azonnali hatállyal ***felszólítja*** Használót, hogy a gyalogosforgalom számára rendelkezésre álló 1,5 m szabad járdafelület, illetve az úttest felöli oldalon a 0,5 m széles biztonsági sáv kialakításáról gondoskodni, továbbá az általa hozzájárulás nélkül használt többlet közterületre vonatkozó közterület-használati hozzájárulást beszerezni köteles.

**Felelős:** Ujvári-Kövér Mónika bizottsági elnök

**Határidő:** azonnal

**4. számú előterjesztés**

Az alábbiak szerint terjesztem elő a 2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórum, Budapest VII kerület, Wesselényi u. 32. és Akácfa u. 30. szám előtt található vendéglátó üzletek teraszai ellen érkezett panasz bejelentés ügyét.

Fent megjelölt területen elhelyezett teraszokra vonatkozólag érkezett panasz, melyet a 2015. április 14-i Egyeztető Fórum megtárgyalt. A panaszos előadta, hogy a teraszok elhelyezésével leszűkített járdaszakaszokon csak nehézkesen lehet közlekedni, vagy emiatt le kell menni az úttestre. Elmondása szerint a legnagyobb gondot azonban a zaj, a bűz, a kosz, az ordibálás és a rendetlenség okozza.

A panasszal érintett utcaszakaszokon üzemelő mindkét vendéglátó egység képviseletében ugyanazon üzemeltető jelent meg, aki elmondta, hogy a 22 óráig engedélyezett nyitva tartási időt igyekeznek betartani, jó viszonyt ápolnak a lakókkal, és őket is napi szinten ellenőrzi a Rendészeti Igazgatóság.

A **Wesselényi u. 32**. sz. alatt üzemelő Pub Kocsma 2012 Kft. esetében a tavalyi évben a közterület jogellenes használata miatt több alkalommal is közigazgatási bírság kiszabására sor került, tekintettel arra, hogy az ellenőrzések időpontjában, azaz 2014. október hónapban Használó nem rendelkezett érvényes, és jogerős közterület-használati hozzájárulással a vendéglátó terasz kihelyezésére.

**Pub Kocsma 2012 Kft**. 2015.04.01.-2015.06.30. közötti időszakra rendelkezik érvényes és jogerős közterület-használati hozzájárulással vendéglátó terasz elhelyezése céljából.

A Hivatal munkatársai által 2015. május 7-én tartott helyszíni szemle alkalmával megállapításra került, hogy Használó a részére megadott közterület-használati hozzájárulástól eltérően 14 m2 nagyságú vendéglátó terasz helyett 17 m2 nagyságú vendéglátó teraszt alakított ki, azaz a közterületet 3 m2 tekintetében jogellenesen használja, a járda előírt legkisebb hasznos szélességét az építmény elhelyezésével az egyik mért ponton 1,28 méterre, a másikon 1,46 méterre csökkentette.

*Kérem a Tisztelt Bizottságot, hogy a fenti beszámoló, valamint a 46/2012. (XII.17.) önkormányzati rendelet 5. § (1) - (2) bekezdésében adott felhatalmazás alapján az előterjesztést megtárgyalni, és az érintett ügyekben döntést hozni szíveskedjen. A döntés meghozatalánál kérem mérlegelni, hogy a fenti ügyben a vonatkozó jogszabály alapján lehetőség van a korábban megadott hozzájárulás visszavonására és ezzel egyidejűleg a jogellenes közterület használat megszüntetésére irányuló felszólításra, vagy a visszavonás szankciójának mellőzésével kizárólag a jogellenes közterület használat megszüntetésére irányuló felszólítás alkalmazására.*

**4. számú előterjesztés**

**A) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Wesselényi u. 32. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Wesselényi u. 32. sz. előtt található, a Pub Kocsma 2012 Kft. vendéglátó terasza ellen érkezett panaszra való tekintettel, a közterület használatának ügyében hozott 90/2015. (03.24.) sz. határozatában foglalt hozzájárulását ***jelen döntésének napjával visszavonja,*** tekintettel arra, hogy Használó a közterületet az engedélyében foglaltaktól eltérően jogellenesen használja, továbbá ***felszólítja*** a Pub Kocsma 2012 Kft-t a jogellenes közterület használat azonnali megszüntetésére, és a közterület eredeti állapotának visszaállítására.

**B) határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Wesselényi u. 32. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Wesselényi u. 32. sz. előtt található, a Pub Kocsma 2012 Kft. vendéglátó terasza ellen érkezett panaszra való tekintettel, azonnali hatállyal ***felszólítja*** Használót, hogy a gyalogosforgalom számára rendelkezésre álló 1,5 m szabad járdafelület kialakításáról gondoskodni, továbbá az általa hozzájárulás nélkül használt többlet közterületre vonatkozó közterület-használati hozzájárulást beszerezni köteles.

**Felelős:** Ujvári-Kövér Mónika bizottsági elnök

**Határidő:** azonnal

**5. számú előterjesztés**

A 4. számú előterjesztésnek megfelelően panaszos előadta, hogy a terasz elhelyezése az érintett járdaszakaszon való közlekedést megnehezíti, valamint a vendéglátó terasz létesítésével megnő a zajterhelés, illetve az utcai szemetelés is fokozódik.

Az **Akácfa u. 30**. sz. alatt üzemelő Seres és Társa Kft. esetében az elmúlt időszakban a 22 óra utáni nyitva tartás korlátozás megsértése okán több alkalommal is közigazgatási bírság kiszabására sor került.

**A Seres és Társa Kft**. 2015.04.01.-2015.07.31. közötti időszakra rendelkezik érvényes és jogerős közterület-használati hozzájárulással, vendéglátó terasz elhelyezése céljából. Az Akácfa u. 30. sz. felöli oldalon 15 m2, a Wesselényi u. 36. sz. felöli oldalon 12 m2 nagyságú terasz elhelyezésére kapott engedélyt.

A Hivatal munkatársai által 2015. május 7-én tartott helyszíni szemle alkalmával megállapításra került, hogy az Akácfa u. 30. sz. felöli oldalon a járda előírt legkisebb hasznos szélessége, a 12 m hosszú terasz Dob utca felé eső végén 1,5 m, azonban az érintett járdaszakasz és az üzlet homlokzatának egyenetlensége miatt, a Wesselényi u. felőli végén már csak 1,35 méter.

*Kérem a Tisztelt Bizottságot, hogy a fenti beszámoló, valamint a 46/2012. (XII.17.) önkormányzati rendelet 5. § (1) - (2) bekezdésében adott felhatalmazás alapján az előterjesztést megtárgyalni, és az érintett ügyekben döntést hozni szíveskedjen.*

**5. számú előterjesztés-határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Akácfa u. 30. sz. előtt található vendéglátó üzlet terasza ellen érkezett panasz bejelentés ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Akácfa u. 30. sz. előtt található, a Seres és Társa Kft. vendéglátó terasza ellen érkezett panaszra való tekintettel, azonnali hatállyal ***felszólítja*** Használót, hogy a teraszt úgy köteles kialakítani, és az ennek megfelelő, módosított közterület használati hozzájárulást beszerezni, hogy a gyalogosforgalom számára rendelkezésre álló 1,5 m szabad járdafelület, annak teljes hosszában biztosítva legyen.

**Felelős:** Ujvári-Kövér Mónika bizottsági elnök

**Határidő:** azonnal

**6. számú előterjesztés**

Az alábbiak szerint terjesztem elő a 2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórumon megtárgyalt, Erzsébetváros Önkormányzat tulajdonában lévő közterületeken elhelyezett vendéglátó üzletek teraszai ellen érkezett panasz bejelentés ügyét.

A panaszos előadta, hogy 9 – 10 olyan terasz van az Erzsébet körúttól Károly körútig terjedő részen, ami kifogásolható, nincsenek meg a megfelelő távolságok, problémák vannak a dohányzással és az akadálymentességgel. Kifogásolta továbbá azt, hogy a Képviselő testület a döntései előtt nem keresi meg az általa képviselt Egyesületet, nem kéri ki a véleményüket.

Tekintettel arra, hogy a panaszos által felvetett problémák általános jellegűek voltak, konkrét üzleteket nem nevezett meg, ezért az Egyeztető Fórum levezető elnöke kérte, hogy az érintett teraszok címét, megnevezését az egyeztetést követően juttassa el Polgármesteri Hivatalhoz, az ügyek kivizsgálása céljából. Hivatalunkba a mai napig ilyen bejelentés a panaszos részéről nem érkezett.

**6. számú előterjesztés – határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Erzsébetváros Önkormányzat tulajdonában lévő közterületeken elhelyezett vendéglátó üzletek teraszai ellen érkezett panasz bejelentésének ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Erzsébetváros Önkormányzat tulajdonában lévő közterületeken elhelyezett vendéglátó üzletek teraszai ellen érkezett, általános észrevételeket tartalmazó panasz bejelentésre eljárást nem kezdeményez, tekintettel arra, hogy abban konkrét vendéglátó teraszok megnevezése nem történt meg.

**Felelős:** Ujvári-Kövér Mónika bizottsági elnök

**Határidő:** azonnal

Budapest, 2015. május 12.

Csüllög Szilvia

Hatósági és Ügyfélszolgálati Iroda vezetője